title: Komission täytäntöönpanoasetus (EU) 2020/2003 annettu 7 päivänä joulukuuta 2020, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  8.12.2020

                  FI

                  Euroopan unionin virallinen lehti

                  L 412/29

         KOMISSION TÄYTÄNTÖÖNPANOASETUS (EU) 2020/2003
         annettu 7 päivänä joulukuuta 2020,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/1996 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1)ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Asetuksen (EY) N:o 1210/2003 liitteessä IV luetellaan entiseen presidenttiin Saddam Husseiniin yhteydessä olevat luonnolliset ja oikeushenkilöt, elimet ja yhteisöt, joita koskee varojen ja muiden taloudellisten resurssien jäädyttäminen ja kielto asettaa varoja tai muita taloudellisia resursseja saataville.

                     (3)

                     Yhdistyneiden kansakuntien turvallisuusneuvoston pakotekomitea päätti 1 päivänä joulukuuta 2020 poistaa yhden henkilön ja yksitoista yhteisöä niiden henkilöiden ja yhteisöjen luettelosta, joiden varat ja muut taloudelliset resurssit olisi jäädytettävä.

                     (4)

                     Sen vuoksi asetuksen (EY) N:o 1210/2003 liitteitä III ja IV olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liitteet III ja IV tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä joulukuuta 2020.

                  Komission puolesta

                  Puheenjohtajan nimissä

                  Pääjohtaja

                  Rahoitusvakauden, rahoituspalvelujen ja pääomamarkkinaunionin pääosasto

            (1)  EYVL L 169, 8.7.2003, s. 6.

            LIITE
            Muutetaan asetuksen (EY) N:o 1210/2003 liitteet III ja IV seuraavasti:

                        1)

                        Poistetaan liitteestä III seuraavat kohdat:

                                    ”36.

                                    FACTORY OF MANUFACTURING SPARE PARTS FOR AGRICULTURAL MACHINERY. Osoite: Karh - Otaefia, near Steel Bridge, Bagdad, Irak.”

                                    ”94.

                                    NATIONAL ENTERPRISE FOR EQUIPMENT MARKETING AND MAINTENANCE. Osoite: Box 12014, Al-Daura, Bayaa, Bagdad, Irak.”

                                    ”108.

                                    SARCHINAR STATE CEMENT ENTERPRISE. Osoite: Box 1, Sarchina, Sulaimaniya, Irak.”

                                    ”118.

                                    STATE COMPANY FOR MACHINERY (alias GENERAL ESTABLISHMENT FOR MACHINERY AND IMPLEMENT REPAIR). Osoitteet: a) Box 2218, Bagdad, Irak; b) Box 12050, Al-Mansoor, Bagdad, Irak.”

                                    ”133.

                                    STATE ENTERPRISE FOR DRINKS AND MINERAL WATER (alias STATE ENTERPRISE FOR SOFT & ALCOHOLIC DRINKS). Osoitteet: a) P.O. Box 5689, Sara Khatoon Camp, Bagdad, Irak. b) P.O. Box 2108, Al-Za'afaraniya, Bagdad, Irak.”

                                    ”152.

                                    STATE ENTERPRISE FOR TEXTILE AND SPINNING PRODUCTS IMPORTING AND DISTRIBUTION (alias STATE ORGANIZATION FOR TEXTILE INDUSTRIES). Osoitteet: a) Al Zawria Building, Al Hindiya, P.O. Box 5856, Bagdad, Irak; b) P.O. Box 5817, Al-Nidhal St., Bagdad, Irak.”

                                    ”176.

                                    STATE ORGANIZATION FOR CHEMICAL INDUSTRIES. Osoite: Jumhiriya St., Khullani Square, P.O. Box 5424, Bagdad, Irak.”

                                    ”179.

                                    STATE ORGANIZATION FOR ENGINEERING INDUSTRIES. Osoitteet: a) Ministry of Industry Building, Al Nidal St., P.O. Box 5614, Bagdad, Irak; b) P.O. Box 3093, Tayaran Square, Bagdad, Irak.”

                                    ”188.

                                    STATE ORGANIZATION FOR TECHNICAL INDUSTRIES. Osoite: Khullani St., Bagdad, Irak.”

                                    ”192.

                                    STATE STEEL PIPES COMPANY. Osoite: P.O. Box 352, Um Qasr, Basrah, Irak.”

                                    ”200.

                                    SULAIMANIYAH SUGAR STATE COMPANY (alias SULAIMANIYA SUGAR STATE ENTERPRISE). Osoite: P.O. Box 5, Sulaimaniyah, Irak.”

                        2)

                        Poistetaan liitteestä IV seuraava kohta:

                                    ”35.

                                    NIMI: Muhammad Mahdi Al-Salih SYNTYMÄAIKA- JA PAIKKA: 1947 tai 1949, al-Anbarin hallintoalue KANSALAISUUS: Irakin kansalainen YK:N TURVALLISUUSNEUVOSTON PÄÄTÖSLAUSELMAN 1483 MUKAINEN PERUSTA: Kauppaministeri 1987–2003 Presidentin kansliapäällikkö 1980-luvun puolivälissä”


title: Komission täytäntöönpanoasetus (EU) 2019/1872, annettu 7 päivänä marraskuuta 2019, asetuksen (EY) N:o 798/2008 liitteen I muuttamisesta sellaisia kolmansia maita ja niiden alueita, vyöhykkeitä tai erillisalueita koskevassa luettelossa olevan Japania koskevan merkinnän osalta, joista saa tuoda unioniin tai kuljettaa unionin kautta tiettyjä siipikarjahyödykkeitä (ETA:n kannalta merkityksellinen teksti)

text:
                  8.11.2019

                  FI

                  Euroopan unionin virallinen lehti

                  L 289/47

         KOMISSION TÄYTÄNTÖÖNPANOASETUS (EU) 2019/1872,
         annettu 7 päivänä marraskuuta 2019,
         asetuksen (EY) N:o 798/2008 liitteen I muuttamisesta sellaisia kolmansia maita ja niiden alueita, vyöhykkeitä tai erillisalueita koskevassa luettelossa olevan Japania koskevan merkinnän osalta, joista saa tuoda unioniin tai kuljettaa unionin kautta tiettyjä siipikarjahyödykkeitä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan,
         ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan,
         sekä katsoo seuraavaa:

                     (1)

                     Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

                     (2)

                     Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata, aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta (HPAI).

                     (3)

                     Japani sisältyy asetuksen (EY) N:o 798/2008 liitteessä I olevassa 1 osassa esitettyyn luetteloon kolmantena maana, jonka koko alueelta on sallittua tuoda unioniin ja kuljettaa unionin kautta munia ja munatuotteita.

                     (4)

                     Japani oli myös pyytänyt lupaa tuoda siipikarjanlihaa unioniin ja kuljettaa sitä unionin kautta, ja se on toimittanut asiaa koskevat tiedot. Komissio on tehnyt Japanissa tarkastuksen, jossa arvioitiin unioniin vietäväksi tarkoitettua siipikarjanlihaa koskevia eläinten terveystarkastuksia ja josta saatiin toivottu tulos. Tammikuussa 2018 ilmenneen korkeapatogeenisen lintuinfluenssan H5N6-alatyypin taudinpurkauksen vuoksi kyseinen maa ei kuitenkaan kyennyt täyttämään asetuksen (EY) N:o 798/2008 9 artiklassa säädettyjä edellytyksiä tullakseen katsotuksi kyseisestä taudista vapaaksi, eikä se sen vuoksi saanut lupaa kyseisen hyödykkeen osalta.

                     (5)

                     Yli 12 kuukautta on nyt kulunut siitä, kun korkeapatogeenista lintuinfluenssaa esiintyi Japanin alueella, ja kyseistä maata voidaan nyt pitää vapaana mainitusta taudista asetuksen (EY) N:o 798/2008 9 artiklan mukaisesti. Tämänhetkisen epidemiologisen tilanteen perusteella on sen vuoksi aiheellista muuttaa Japania koskevaa kohtaa asetuksen (EY) N:o 798/2008 liitteessä I olevan 1 osan taulukossa siten, että tälle kolmannelle maalle annetaan lupa tuoda siipikarjanlihaa unioniin ja kuljettaa sitä unionin kautta.

                     (6)

                     Asetuksen (EY) N:o 798/2008 liitettä I olisi sen vuoksi muutettava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  EUVL L 343, 22.12.2009, s. 74.

            (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

            LIITE
            Korvataan asetuksen (EY) N:o 798/2008 liitteessä I olevan 1 osan Japania koskeva kohta seuraavasti:

                           Kolmannen maan tai alueen ISO-koodi ja nimi

                           Kolmannen maan tai sen alueen, vyöhykkeen tai erillisalueen koodi

                           Kolmannen maan tai sen alueen, vyöhykkeen tai erillisalueen kuvaus

                           Eläinlääkärintodistus

                           Erityisedellytykset

                           Erityisedellytykset

                           Lintuinfluenssan valvontaa koskeva tilanne

                           Lintuinfluenssan rokotustilanne

                           Salmonellan torjuntaa koskeva tilanne(6)

                           Malli(t)

                           Lisätakeet

                           Päättymisjankohta(1)

                           Alkamisjankohta(2)

                        1

                        2

                        3

                        4

                        5

                        6

                        6A

                        6B

                        7

                        8

                        9

                        ”JP – Japani

                        JP-0

                        Koko maa

                        EP, E

                        POU”


title: Komission täytäntöönpanoasetus (EU) 2019/1873, annettu 7 päivänä marraskuuta 2019, menettelyistä, joiden mukaisesti toimivaltaisten viranomaisten on koordinoidusti suoritettava rajatarkastusasemilla eläinperäisten tuotteiden, sukusolujen ja alkioiden, eläimistä saatavien sivutuotteiden ja elintarvikesekoitusten tehostettua virallista valvontaa (ETA:n kannalta merkityksellinen teksti)

text:
                  8.11.2019

                  FI

                  Euroopan unionin virallinen lehti

                  L 289/50

         KOMISSION TÄYTÄNTÖÖNPANOASETUS (EU) 2019/1873,
         annettu 7 päivänä marraskuuta 2019,
         menettelyistä, joiden mukaisesti toimivaltaisten viranomaisten on koordinoidusti suoritettava rajatarkastusasemilla eläinperäisten tuotteiden, sukusolujen ja alkioiden, eläimistä saatavien sivutuotteiden ja elintarvikesekoitusten tehostettua virallista valvontaa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 65 artiklan 6 kohdan,
         sekä katsoo seuraavaa:

                     (1)

                     Asetuksessa (EU) 2017/625 säädetään tiettyjen eläinten ja tavaroiden luokkien järjestelmällisestä valvonnasta rajatarkastusasemilla ennen niiden unioniin tuloa.

                     (2)

                     Asetuksen (EU) 2017/625 65 artiklan 4 kohdasta seuraa, että jos toimijaa epäillään petollisista tai vilpillisistä käytännöistä tai jos kyseisen asetuksen 1 artiklan 2 kohdassa tarkoitettuja sääntöjä rikotaan vakavasti tai toistuvasti, samaa alkuperää olevien tai samaan käyttöön tarkoitettujen lähetysten virallista valvontaa, jota toimivaltaiset viranomaiset suorittavat rajatarkastusasemilla, olisi tehostettava. Asetuksen (EU) 2017/625 65 artiklan 5 kohdan mukaisesti toimivaltaisten viranomaisten päätös tällaisen tehostetun valvonnan suorittamisesta on ilmoitettava komissiolle ja jäsenvaltioille kyseisen asetuksen 131 artiklassa tarkoitetun virallisen valvonnan tiedonhallintajärjestelmän (IMSOC) kautta.

                     (3)

                     Jotta voidaan varmistaa yhdenmukaistettu lähestymistapa tiettyjen unioniin saapuvien tavaroiden koordinoidusti suoritettavan tehostetun virallisen valvonnan osalta, olisi vahvistettava kyseistä koordinoidusti suoritettavaa valvontaa koskevat yksityiskohtaiset menettelyt, mukaan lukien IMSOC:n roolia koskevat säännöt. Rajoilla koordinoidusti suoritettava tehostettu valvonta olisi käytännön syistä rajattava sellaisten lähetysten luokkiin, joiden osalta on olemassa tunnistettavissa oleva, luetteloon sisältyvä alkuperälaitos, eli eläinperäisten tuotteiden, sukusolujen ja alkioiden, eläimistä saatavien sivutuotteiden ja elintarvikesekoitusten lähetyksiin.

                     (4)

                     Kun komissio vastaanottaa asetuksen (EU) 2017/625 65 artiklan 5 kohdan mukaisesti ilmoituksia toimivaltaisilta viranomaisilta, sen olisi erityisesti arvioitava, perustuuko säännösten noudattamatta jättäminen epäiltyihin petollisiin tai vilpillisiin käytäntöihin tai asetuksen (EU) 2017/625 1 artiklan 2 kohdassa tarkoitettujen sääntöjen mahdolliseen vakavaan tai toistuvaan rikkomiseen. Kyse voi olla esimerkiksi siitä, onko markkinoille saatettu sellaisia eläinperäisiä tuotteita, jotka sisältävät vierasaineita tai eläinlääkkeiden jäämiä jäämien enimmäismäärät ylittävinä pitoisuuksina, tai tuotteita, jotka eivät ole komission asetuksen (EY) N:o 2073/2005 (2) mukaisia.

                     (5)

                     Jotta voidaan vähentää sellaisten petollisten tai vilpillisten käytäntöjen riskiä, jotka perustuvat pienten lähetysten esittämiseen virallista valvontaa varten, koordinoidusti suoritettavan tehostetun virallisen valvonnan lopettamiseksi vaadittavien vaatimustenmukaisten lähetysten kokonaispainon olisi oltava vähintään kymmenen kertaa sen lähetyksen paino, joka alun perin käynnisti toimenpiteen. Jotta toimivaltaisille viranomaisille ja toimijoille ei kuitenkaan aiheutuisi kohtuutonta hallinnollista ja taloudellista rasitetta, olisi vahvistettava vaatimustenmukaisten lähetysten suurin kokonaispaino, jota edellytetään koordinoidusti suoritettavan tehostetun virallisen valvonnan lopettamiseksi.

                     (6)

                     Jos koordinoidusti suoritettavan tehostetun virallisen valvonnan aikana kolmessa unioniin tulevassa lähetyksessä ilmenee sama rikkomistyyppi, joka on mainittu asetuksen (EU) 2017/625 65 artiklan 5 kohdan mukaisessa ilmoituksessa, koordinoidusti suoritettavaa tehostettua virallista valvontaa olisi jatkettava, kunnes sen tulokset ja asianomaisten kolmansien maiden toimivaltaisten viranomaisten toimet ovat tyydyttäviä. Tässä tapauksessa komission olisi pyydettävä kolmansien maiden toimivaltaisia viranomaisia toteuttamaan tarvittavat tutkimukset ja toimenpiteet tilanteen korjaamiseksi alkuperälaitoksessa ja raportoimaan asiasta komissiolle.

                     (7)

                     Valvontajärjestelmän tehokkuuden vuoksi jäsenvaltioiden olisi voitava jättää tietyt lähetykset koordinoidusti suoritettavan tehostetun virallisen valvonnan ulkopuolelle tapauksissa, joissa lähetyksiltä on evättävä pääsy unioniin muista syistä kuin sen rikkomisen vuoksi, jonka takia koordinoitua tehostettua virallista valvontaa suoritetaan.

                     (8)

                     Koska asetusta (EU) 2017/625 sovelletaan 14 päivästä joulukuuta 2019, myös tätä asetusta olisi sovellettava kyseisestä päivästä.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde ja soveltamisala
            Tässä asetuksessa vahvistetaan säännöt, jotka koskevat menettelyjä, joiden mukaisesti toimivaltaisten viranomaisten on koordinoidusti suoritettava rajatarkastusasemilla unioniin markkinoille saatettaviksi tulevien eläinperäisten tuotteiden, sukusolujen ja alkioiden, eläimistä saatavien sivutuotteiden ja elintarvikesekoitusten tehostettua virallista valvontaa.

            2 artikla
            Määritelmä
            Tässä asetuksessa tarkoitetaan ’alkuperälaitoksella’ alkuperälaitosta kolmannessa maassa, mukaan lukien kolmansien maiden alukset, jotka sisältyvät luetteloihin, jotka on laadittu eläinperäisten tuotteiden, sukusolujen ja alkioiden, eläimistä saatavien sivutuotteiden ja elintarvikesekoitusten unioniin vientiä varten asiaa koskevan unionin lainsäädännön mukaisesti.

            3 artikla
            Koordinoidusti suoritettavan tehostetun virallisen valvonnan käynnistäminen

               1.   Kun toimivaltaiset viranomaiset ilmoittavat komissiolle ja muille jäsenvaltioille IMSOC:n kautta asetuksen (EU) 2017/625 65 artiklan 5 kohdan mukaisesta päätöksestään, niiden on ilmoitettava alkuperälaitos, tavaroiden luokka, mukaan luettuna tavaran kuvaus ja koodi neuvoston asetuksen (ETY) N:o 2658/87 (3) liitteessä I olevasta yhdistetystä nimikkeistöstä, sekä rikkominen, jonka vuoksi tehostettua virallista valvontaa on määrä suorittaa koordinoidusti.

               2.   Saatuaan 1 kohdassa tarkoitetun ilmoituksen komissio arvioi, täyttyvätkö seuraavat edellytykset:

                           a)

                           ilmoitus perustuu epäiltyihin petollisiin tai vilpillisiin käytäntöihin tai asetuksen (EU) 2017/625 1 artiklan 2 kohdassa tarkoitettujen sääntöjen mahdolliseen vakavaan tai toistuvaan rikkomiseen;

                           b)

                           ilmoitus liittyy toimeen tai laiminlyöntiin, josta kyseisen lähetyksen alkuperälaitos on vastuussa;

                           c)

                           kyseiseen lähetykseen ei vielä kohdistu koordinoidusti suoritettavaa tehostettua virallista valvontaa tämän asetuksen mukaisesti; sekä

                           d)

                           kyseiseen lähetykseen ei kohdistu Euroopan parlamentin ja neuvoston asetuksen (EY) N:o 178/2002 (4) 53 artiklan tai asetuksen (EU) 2016/429 (5) 261 artiklan mukaisesti hyväksyttyjä kiireellisiä toimenpiteitä eikä asetuksen (EU) 2017/625 128 artiklan mukaisesti hyväksyttyjä erityisiä toimenpiteitä saman rikkomisen kuin sen, joka mainitaan 1 kohdassa tarkoitetussa ilmoituksessa, osalta.

               3.   Komissio kirjaa 2 kohdassa tarkoitetun arviointinsa tulokset IMSOC:iin.

               4.   Jos 2 kohdassa tarkoitetun arvioinnin tulos osoittaa, että vaaditut edellytykset täyttyvät, rajatarkastusasemien toimivaltaisten viranomaisten on suoritettava koordinoitua tehostettua virallista valvontaa.

            4 artikla
            Koordinoidusti suoritettavan tehostetun virallisen valvonnan menettelyt

               1.   Rajatarkastusasemien toimivaltaisten viranomaisten on kaikissa jäsenvaltioissa tehtävä asetuksen (EU) 2017/625 49 artiklassa tarkoitetut tunnistustarkastukset ja fyysiset tarkastukset jokaisesta lähetyksestä, joka tulee samasta alkuperälaitoksesta ja joka sisältää samaan luokkaan kuuluvia tavaroita, saman rikkomistyypin osalta kuin ne, jotka on ilmoitettu IMSOC:ssa 3 artiklan 1 kohdan mukaisesti.

               2.   Lähetykset on valittava 1 kohdassa tarkoitettua valvontaa varten IMSOC:iin kirjattujen yhdistetyn nimikkeistön koodien perusteella 3 artiklan 1 kohdan mukaisesti.

               3.   Jos nämä koodit eivät ole riittävän täsmällisiä tavaraluokan yksilöimiseksi asianmukaisesti, rajatarkastusasemien toimivaltaiset viranomaiset saavat kohdistaa näiden koodien perusteella valittuihin lähetyksiin koordinoidusti suoritettavaa tehostettua virallista valvontaa ainoastaan, jos ne vastaavat 3 artiklan 1 kohdan mukaisesti ilmoitettua tavaroiden kuvausta.

               4.   Toimivaltaisten viranomaisten on kirjattava IMSOC:iin syyt, joiden vuoksi valittuun lähetykseen ei kohdisteta koordinoidusti suoritettavaa tehostettua virallista valvontaa 3 kohdan mukaisesti.

            5 artikla
            Määrätyt tarkastukset

               1.   Jos koordinoidusti suoritettavan tehostetun virallisen valvonnan aikana kolmessa unioniin tulevassa lähetyksessä ilmenee sama 3 artiklan 1 kohdassa tarkoitetussa ilmoituksessa mainittu rikkomistyyppi, komissio pyytää sen kolmannen maan toimivaltaista viranomaista, jossa vaatimustenvastaisten lähetysten alkuperälaitos sijaitsee,

                           a)

                           suorittamaan tarvittavat tutkimukset rikkomisten syiden selvittämiseksi, jäljempänä ’määrätyt tarkastukset’;

                           b)

                           hyväksymään alkuperälaitosta koskevan toimintasuunnitelman tilanteen korjaamiseksi tehokkaasti; sekä

                           c)

                           raportoimaan a ja b alakohdassa tarkoitetuista toimista, mukaan lukien toimintasuunnitelman tulokset.

               2.   Komissio seuraa tiiviisti näiden määrättyjen tarkastusten ja toimintasuunnitelman tuloksia ja toteuttaa lisätoimia, mukaan lukien asetuksen (EY) N:o 178/2002 53 artiklan ja asetuksen (EU) 2017/625 127 artiklan 4 kohdan mukaiset toimenpiteet, kun

                           a)

                           kolmannen maan toimivaltainen viranomainen ei ryhdy asianmukaisiin toimiin tilanteen korjaamiseksi tehokkaasti; tai

                           b)

                           jäsenvaltioiden toimivaltaiset viranomaiset ilmoittavat edelleen koordinoidusti suoritettavan tehostetun virallisen valvonnan epätyydyttävistä tuloksista.

            6 artikla
            Koordinoidusti suoritettavan tehostetun virallisen valvonnan päättäminen

               1.   Koordinoidusti suoritettava tehostettu virallinen valvonta on päätettävä seuraavissa tapauksissa:

                           a)

                           kun toimivaltainen viranomainen päättää peruuttaa 3 artiklan 1 kohdassa tarkoitetun ilmoituksensa ja ilmoittaa siitä komissiolle ja muille jäsenvaltioille IMSOC:n kautta sekä ilmoittaa päätöksensä perustelut; tai

                           b)

                           kun seuraavat edellytykset täyttyvät:

                                       i)

                                       jäsenvaltioiden rajatarkastusasemien toimivaltaiset viranomaiset ovat kirjanneet IMSOC:iin koordinoidusti suoritettavassa tehostetussa virallisessa valvonnassa saadusta vähintään kymmenen perättäisen tyydyttävän tuloksen sarjasta; sekä

                                       ii)

                                       edellä i alakohdassa tarkoitettujen lähetysten kokonaispaino on vähintään 10 kertaa sen lähetyksen paino, johon 3 artiklan 1 kohdassa tarkoitettu ilmoitus liittyy, tai sen nettopaino on 300 tonnia sen mukaan, kumpi näistä määristä on pienempi.

               2.   Jos komissio on kuitenkin pyytänyt määrättyjä tarkastuksia 5 artiklan 1 kohdan a alakohdan mukaisesti, koordinoidusti suoritettava tehostettu virallinen valvonta päättyy, kun

                           a)

                           jäsenvaltioiden rajatarkastusasemien toimivaltaiset viranomaiset ovat kirjanneet IMSOC:iin koordinoidusti suoritettavassa tehostetussa virallisessa valvonnassa saadusta vähintään 30 perättäisen tyydyttävän tuloksen sarjasta; sekä

                           b)

                           kolmannen maan toimivaltainen viranomainen on hyväksynyt 5 artiklan 1 kohdan b alakohdan mukaisen tyydyttävän toimintasuunnitelman.

            7 artikla
            Koordinoidusti suoritettavan tehostetun virallisen valvonnan kustannukset
            Koordinoidusti suoritettavan tehostetun virallisen valvonnan kustannuksista vastaa toimija, joka on vastuussa kyseisen valvonnan kohteena olevista lähetyksistä.

            8 artikla
            Koordinoidusti suoritettavan tehostetun virallisen valvonnan ulkopuolelle jätettävät lähetykset

               1.   Toimivaltaiset viranomaiset voivat jättää lähetyksen koordinoidusti suoritettavan tehostetun virallisen valvonnan ulkopuolelle, jos lähetykseltä on evättävä pääsy unioniin asetuksen (EU) 2017/625 66 artiklan 1 kohdan mukaisesti muista syistä kuin sen rikkomisen vuoksi, jonka takia koordinoitu tehostettu virallinen valvonta suoritetaan.

               2.   Toimivaltaisten viranomaisten on kirjattava IMSOC:iin syyt, joiden vuoksi lähetys jätetään koordinoidusti suoritettavan tehostetun virallisen valvonnan ulkopuolelle 1 kohdan mukaisesti.

            9 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 95, 7.4.2017, s. 1.

            (2)  Komission asetus (EY) N:o 2073/2005, annettu 15 päivänä marraskuuta 2005, elintarvikkeiden mikrobiologisista vaatimuksista (EUVL L 338, 22.12.2005, s. 1).

            (3)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- jatilastonimikkeistöstä ja yhteisestä tullitariffista (EYVL L 256, 7.9.1987, s. 1).

            (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

            (5)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).


title: Komission Täytäntöönpanoasetus (EU) 2020/105, annettu 23 päivänä tammikuuta 2020, tiettyjen Kiinan kansantasavallasta ja Indonesiasta peräisin olevien kuumavalssattujen teräslevyjen ja - kelojen tuonnin asettamisesta kirjaamisvelvoitteen alaiseksi

text:
                  24.1.2020

                  FI

                  Euroopan unionin virallinen lehti

                  L 19/10

         KOMISSION TÄYTÄNTÖÖNPANOASETUS (EU) 2020/105,
         annettu 23 päivänä tammikuuta 2020,
         tiettyjen Kiinan kansantasavallasta ja Indonesiasta peräisin olevien kuumavalssattujen teräslevyjen ja - kelojen tuonnin asettamisesta kirjaamisvelvoitteen alaiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1), jäljempänä ’perusasetus’, ja erityisesti sen 24 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:

                     (1)

                     Euroopan komissio, jäljempänä ’komissio’, ilmoitti 10 päivänä lokakuuta 2019Euroopan unionin virallisessa lehdessä julkaistulla ilmoituksella (2), jäljempänä ’vireillepanoilmoitus’, tiettyjen Kiinan kansantasavallasta, jäljempänä ’Kiina’, ja Indonesiasta peräisin olevien kuumavalssattujen teräslevyjen ja -kelojen tuontia unioniin koskevan tukien vastaisen menettelyn, jäljempänä ’menettely’, vireillepanosta sen jälkeen, kun Eurofer, eurooppalaisten terästuottajien järjestö, jäljempänä ’valituksen tekijä’, oli 26 päivänä elokuuta 2019 tehnyt valituksen neljän unionin tuottajan puolesta, jotka vastaavat kaikesta tiettyjen kuumavalssattujen teräslevyjen ja -kelojen tuotannosta unionissa.

                     (2)

                     Komissio oli ilmoittanut jo 12 päivänä elokuuta 2019 Kiinasta, Taiwanista ja Indonesiasta peräisin olevan saman tuotteen tuontia unioniin koskevan polkumyynnin vastaisen tutkimuksen vireillepanosta (3), jäljempänä ’rinnakkainen polkumyyntimenettely’, asetuksen (EU) 2016/1036 (4), jäljempänä ’polkumyynnin vastainen perusasetus’, 5 artiklan nojalla.

               1.   TARKASTELTAVANA OLEVA TUOTE JA SAMANKALTAINEN TUOTE

                     (3)

                     Kirjaamisvelvoitteen kohteena ovat ruostumattomasta teräksestä valmistetut valssatut levyvalmisteet, kelatut tai kelaamattomat (määrämittaan leikatut tuotteet ja kapea nauha mukaan luettuina), ei enempää valmistetut kuin kuumavalssatut, pois lukien kelaamattomat tuotteet, joiden leveys on vähintään 600 mm ja paksuus on yli 10 mm, jäljempänä ’tarkasteltavana oleva tuote’. Nämä tuotteet kuuluvat tällä hetkellä HS-koodeihin 7219 11, 7219 12, 7219 13, 7219 14, 7219 22, 7219 23, 7219 24, 7220 11 ja 7220 12. Kyseiset HS-koodit ovat ainoastaan ohjeellisia.

               2.   PYYNTÖ

                     (4)

                     Valituksen tekijä pyysi jo valituksessaan tuonnin kirjaamista. Valituksen tekijä toimitti 31 päivänä lokakuuta 2019 perusasetuksen 24 artiklan 5 kohdan nojalla erillisen kirjaamispyynnön tuonnista, joka on tämän menettelyn kohteena. Valituksen tekijä pyysi, että tarkasteltavana olevan tuotteen tuonti asetetaan kirjaamisvelvoitteen alaiseksi siten, että kyseiseen tuontiin voidaan myöhemmin soveltaa toimenpiteitä kirjaamispäivästä alkaen. Pyynnön tueksi toimitettiin lisäviestejä 22 päivänä marraskuuta ja 10 päivänä joulukuuta 2019.

                     (5)

                     Tarkasteltavana olevan tuotteen käyttäjä Marcegaglia Specialties, jäljempänä ’Marcegaglia’, joka toimii yhteistyössä tukien vastaisessa menettelyssä, toimitti 14 päivänä marraskuuta 2019 huomautuksia valituksen tekijän esittämästä tuonnin kirjaamispyynnöstä.

               3.   KIRJAAMISEN PERUSTEET

                     (6)

                     Perusasetuksen 24 artiklan 5 kohdan mukaan komissio voi määrätä tulliviranomaiset toteuttamaan aiheelliset toimenpiteet tuonnin kirjaamiseksi, jotta tuontiin voidaan myöhemmin soveltaa toimenpiteitä kirjaamispäivästä alkaen. Tuonnin kirjaaminen voidaan tehdä pakolliseksi unionin tuotannonalan asianmukaisesti perustellusta pyynnöstä.

                     (7)

                     Valituksen tekijän mukaan kirjaamisvelvoite on perusteltu, koska Kiinasta ja Indonesiasta peräisin olevan tarkasteltavana olevan tuotteen tuontia tuetaan. Valituksen tekijä väitti, että unionin tuotannonalalle aiheutuu merkittävää vahinkoa lisääntyvästä halpatuonnista, joka heikentää mahdollisten lopullisten tullien korjaavaa vaikutusta mahdollistamalla varastojen kasvattamisen.

                     (8)

                     Komissio tarkasteli pyyntöä perusasetuksen 16 artiklan 4 kohdan perusteella. Komissio todensi, onko kyse kriittisistä olosuhteista, joissa asianomaisen tukea saavan tuotteen osalta aiheutuu vaikeasti korjattavissa olevaa vahinkoa, joka johtuu suhteellisen lyhyen ajan kuluessa tapahtuvasta sellaisen tuotteen laajamittaisesta tuonnista, joka saa tasoitustoimenpiteiden käyttöönoton mahdollistavaa tukea, ja onko tarpeellista asettaa taannehtivasti tasoitustulleja tälle tuonnille, jotta estetään vahingon toistuminen.

               3.1   Tarkasteltavana olevaan tuotteeseen kohdistuva tuki

                     (9)

                     Komissiolla on riittävästi näyttöä siitä, että tarkasteltavana olevan tuotteen tuonti Kiinasta ja Indonesiata on tuettua.

                     (10)

                     Kiinan osalta väitettyjä tukikäytäntöjä ovat muun muassa suora varojen siirto, valtion saamatta tai kantamatta jäänyt tulo ja valtion tarjoamat tavarat tai palvelut riittämättömänä pidettävää vastiketta vastaan. Käytäntöihin sisältyvät esimerkiksi valtion omistamien pankkien myöntämät etuuskohteluun perustuvat lainat ja luottojärjestelyt, vientiluottojen tukiohjelmat, vientitakuut, vakuutukset ja avustusohjelmat, uuden ja huipputeknologian alan yritysten verovähennykset, tutkimus- ja kehitysmenojen (T&K) verovähennykset, huipputeknologiayritysten huipputeknologian kehittämiseen ja tuottamiseen käyttämien laitteiden nopeutetut poistot, osinkojen vapautukset vaatimukset täyttävien kotimaisten yritysten välillä, ulkomaisrahoitteisten kiinalaisten yritysten ja niiden ei-kiinalaisten emoyhtiöiden osinkoihin sovellettavat lähdeverovähennykset, vapautukset maankäyttöverosta ja vientiverohyvityksistä sekä valtion tarjoama maa ja energia riittämättömänä pidettävää korvausta vastaan.

                     (11)

                     Indonesian osalta väitettyjä tukikäytäntöjä ovat muun muassa suora varojen siirto, valtion saamatta tai kantamatta jäänyt tulo ja valtion tarjoamat tavarat tai palvelut riittämättömänä pidettävää vastiketta vastaan. Käytäntöihin sisältyvät esimerkiksi etuuskohteluun perustuvat lainat ja veroetuudet Indonesian lainsäädännön mukaan sekä tuotujen raaka-aineiden ja tuotantovälineiden vapauttaminen tuontiverosta.

                     (12)

                     Edellä mainittujen toimenpiteiden väitetään olevan tukia, koska Kiinan hallitus, Indonesian hallitus taikka muut alue- tai paikallishallinnot (viranomaiset mukaan luettuina) osallistuvat niiden rahoitukseen ja niistä koituu etua tarkasteltavana olevan tuotteen vientiä harjoittaville tuottajille. Tukien väitetään riippuvan vientituloksesta ja/tai kotimaisten tuotteiden suosimisesta ulkomaisiin nähden ja/tai rajoittuvan tiettyihin sektoreihin ja/tai tietyntyyppisiin yrityksiin ja/tai tiettyyn sijaintiin, mistä syystä ne ovat erityisiä ja mahdollistavat tasoitustoimenpiteiden käyttöönoton.

                     (13)

                     Tämä näyttö tuesta asetettiin saataville valituksen avoimessa versiossa, ja sitä analysoitiin tarkemmin näytön riittävyyttä koskevassa muistiossa.

                     (14)

                     Tässä vaiheessa saatavilla oleva näyttö viittaa siis siihen, että tarkasteltavana olevan tuotteen vientiin on annettu tasoitustoimenpiteiden käyttöönoton mahdollistavaa tukea.

               3.2   Mittava tuonti suhteellisen lyhyessä ajassa

                     (15)

                     Valituksessa ja tuonnin kirjaamispyyntöön liittyvissä myöhemmin esitetyissä huomautuksissa esitetty tuontimäärää koskeva näyttö osoittaa, että tuonti lisääntyi mittavasti vuoden 2015 ja kesäkuun 2019 välillä sekä absoluuttisesti tarkasteltuna että markkinaosuudella mitattuna. Valituksessa esitetty näyttö osoittaa erityisesti, että kiinalaiset ja indonesialaiset viejät ovat kasvattaneet voimakkaasti tarkasteltavana olevan tuotteen myyntimäärää unioniin niin, että markkinaosuus kohosi jyrkästi 28,7 prosenttiin vuoden 2018 jälkipuoliskolla.

                     (16)

                     Tuonnin kehitystä koskeva analyysi koko tarkastelukaudelta ja vireillepanon jälkeiseltä kaudelta (valituksessa olleisiin tietoihin on lisätty Surveillance 2 -tiedot, jotka kattavat tarkasteltavana olevan tuotteen) ei viittaa siihen, että tuonnin mittava kasvu olisi pysähtynyt:

                        Tuontimäärät asianomaisista maista (tonnia)

                                 Alkuperämaa

                                 2016

                                 2017

                                 2018

                                 Tutkimusajanjakso

                                 Keskimäärin/kk tutkimusajanjaksolla

                                 Keskimäärin/kk vireillepanon jälkeen (5)

                                 Kiina

                                 194 963

                                 263 858

                                 250 626

                                 220 705

                                 18 392

                                 26 338

                                 Indonesia

                                 105

                                 17

                                 44 863

                                 107 107

                                 8 926

                                 4 270

                                 Asianomaiset maat

                                 195 068

                                 263 874

                                 295 489

                                 327 812

                                 27 318

                                 30 607

                                    Lähde:

                                             —

                                             2016–2018: valitus

                                             —

                                             tutkimusajanjakso ja sen jälkeen: Surveillance 2 -tietokanta.

                     (17)

                     Näiden tilastotietojen perusteella komissio totesi, että mittava tuonti asianomaisista maista voitiin vahvistaa tutkimuksen vireillepanon jälkeisenä kahtena kuukautenakin eli loka- ja marraskuussa 2019, jolloin keskimääräinen kuukausittainen tuontimäärä oli 12 prosenttia suurempi kuin jo tutkimusajanjaksolla todettu suuri määrä. Tutkimuksen vireillepanon jälkeen komission käytettävissä olevat tilastotiedot osoittavat asianomaisista maista tulevan tuontimäärän kasvavan suuntauksen. Tämä kasvu yhdessä molempien viejämaiden markkinaosuuksien kanssa koko tarkastelujakson aikana johti mittavaan tuontiin suhteellisen lyhyessä ajassa perusasetuksen 16 artiklan 4 kohdassa tarkoitetulla tavalla.

               3.3   Vaikeasti korjattavissa oleva vahinko, joka johtuu tästä tuonnista

                     (18)

                     Komissiolla on myös riittävästi näyttöä siitä, että viejien tukikäytännöt aiheuttavat merkittävää vahinkoa unionin tuotannonalalle. Tarkasteltavana olevan tuotteen tuonnin määrillä ja hinnoilla on ollut kielteinen vaikutus unionin tuotannonalan unionin markkinoilla myymiin tuotemääriin ja veloittamiin hintoihin sekä sen markkinaosuuteen. Tämä vaikuttaa erittäin kielteisesti unionin tuotannonalan kokonaistulokseen ja taloudelliseen tilanteeseen. Perusasetuksen 8 artiklan 4 kohdassa tarkoitettuja vahinkotekijöitä koskeva näyttö koostuu tiedoista, jotka sisältyvät valitukseen ja myöhemmin esitettyihin kirjaamista koskeviin huomautuksiin, ja niitä tukevat Eurostatin julkisesti saatavilla olevat tiedot. Valituksessa osoitettiin muun muassa, että unionin tuotannonalan myynti etuyhteydettömille osapuolille oli vähentynyt 6 prosenttia vuosien 2015 ja 2018 välillä, että sen markkinaosuus tällä kaudella oli supistunut 4,3 prosenttia ja että kannattavuus vuonna 2018 oli alhainen ja alle puolet vuoden 2017 kannattavuudesta. Lisäksi kannattavuus oli laskenut jyrkästi vuonna 2018 ja oli vain 2,2 prosenttia kyseisen vuoden jälkipuoliskolla. Valituksessa osoitettiin myös, että työllisyys oli vähentynyt 3 prosenttia vuodesta 2015.

                     (19)

                     Lisäksi valituksen tekijä toi esiin kirjaamispyynnössä, että unionin tuotannonalan nopeasti heikkenevä tilanne, joka todettiin valituksessa vuoden 2018 jälkipuoliskolla, jatkui vuoden 2019 alkupuoliskolla, jolloin tuotantotasot alenivat entisestään ja tuonnin alihinnoittelu lisääntyi. Valituksen tekijä toimitti kirjaamispyynnössä myös näyttöä, joka osoitti tilanteen heikentyneen tämän jälkeen entisestään, muun muassa unionin eri valmistajien heinäkuusta 2019 lähtien antamat neljä ilmoitusta merkittävistä uudelleenjärjestelyistä, jotka vaikuttavat satoihin työpaikkoihin. Kaksi näistä ilmoituksista annettiin niinkin hiljattain kuin lokakuussa 2019.

                     (20)

                     Lisäksi komissio arvioi tässä vaiheessa, onko aiheutunutta vahinkoa vaikea korjata. Jos kiinalaiset ja indonesialaiset tavarantoimittajat ovat sidoksissa unionin tuotannonalan asiakkaiden toimitusketjuihin, unionin tuotannonala voi olla haluton vaihtamaan toimittajaa unionin tuottajiin. Lisäksi unionin tuotannonalan asiakkaat eivät todennäköisesti hyväksy unionin tuotannonalan korkeampia hintoja, vaikka komissio ottaisikin tulevaisuudessa käyttöön tasoitustoimenpiteitä, jos niitä ei sovelleta taannehtivasti. Tällainen uhka markkinaosuuden pysyvästä menettämisestä tai tulojen pienenemisestä on vaikeasti korjattavissa oleva vahinko.

               3.4   Vahingon toistumista koskevat päätelmät

                     (21)

                     Edellä 3.3 jaksossa esitettyjen huomioiden perusteella komissio katsoi tarpeelliseksi valmistella mahdollista toimenpiteiden taannehtivaa käyttöönottoa kirjaamisvelvoitteella, jotta tällaisen vahingon toistuminen voidaan estää. Tutkimusajanjakson jälkeisen kauden markkinaolosuhteet vaikuttavat vahvistavan, että kotimaisen tuotannonalan tilanne on heikkenemässä, mikä johtuu tuetun tuonnin merkittävästä kasvusta.

               4.   MENETTELY

                     (22)

                     Edellä esitetyn perusteella komissio on tullut siihen tulokseen, että näyttö on riittävää, jotta tarkasteltavana olevan tuotteen tuontiin voidaan soveltaa kirjaamisvelvoitetta perusasetuksen 24 artiklan 5 kohdan mukaisesti.

                     (23)

                     Asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               5.   KIRJAAMINEN

                     (24)

                     Perusasetuksen 24 artiklan 5 kohdan mukaisesti tarkasteltavana olevan tuotteen tuontiin olisi sovellettava kirjaamisvelvoitetta, jotta voidaan varmistaa, että tarvittavien edellytysten täyttyessä tullit voidaan periä kirjatun tuonnin osalta takautuvasti sovellettavien säännösten mukaisesti, jos tutkimuksen tulosten perusteella otetaan käyttöön tasoitustulli.

                     (25)

                     Mahdolliset myöhemmin kannettavat tullit määritetään tukien vastaisen tutkimuksen tulosten perusteella.

                     (26)

                     Tässä vaiheessa tutkimusta Kiinan ja Indonesian tuen määrää ei vielä voida arvioida. Valituksessa ei anneta tarkkaa arviota tuen määrästä, jota yleensä olisi käytettävä perustana tasoitustullien määrittämiselle. Valitukseen sisältyy vain arvio vahingon korjaavasta tasosta, joka on 29,1 prosenttia Kiinan ja 39,8 prosenttia Indonesian osalta. Perusasetuksen 15 artiklan 1 kohdan neljännen alakohdan mukaan tullin arvioitu määrä olisi merkityksellinen vain, jos tasoitustullien käyttöönoton mahdollistavien tukien määrään perustuva tulli olisi korkeampi, ja komissio päättelee selkeästi, että ei ole unionin edun mukaista ottaa käyttöön tällaista korkeampaa tullia.

               6.   HENKILÖTIETOJEN KÄSITTELY

                     (27)

                     Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (6) mukaisesti,

               ON HYVÄKSYNYT TÄMÄN ASETUKSEN:

            1 artikla
            Tulliviranomaisten on asetuksen (EU) 2016/1037 24 artiklan 5 kohdan nojalla toteutettava tarvittavat toimenpiteet Kiinan kansantasavallasta ja Indonesiasta peräisin olevien, tällä hetkellä HS-koodeihin 7219 11, 7219 12, 7219 13, 7219 14, 7219 22, 7219 23, 7219 24, 7220 11 ja 7220 12 luokiteltavien ruostumattomasta teräksestä valmistettujen valssattujen levyvalmisteiden, kelattujen tai kelaamattomien (määrämittaan leikatut tuotteet ja kapea nauha mukaan luettuina), ei enempää valmistettujen kuin kuumavalssattujen, pois lukien kelaamattomat tuotteet, joiden leveys on vähintään 600 mm ja paksuus on yli 10 mm, unioniin suuntautuvan tuonnin kirjaamiseksi.
            Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
            Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi 21 päivän kuluessa tämän asetuksen julkaisupäivästä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 55.

            (2)  Ilmoitus tiettyjen Kiinan kansantasavallasta ja Indonesiasta peräisin olevien kuumavalssattujen teräslevyjen ja -kelojen tuontia koskevan tukien vastaisen menettelyn vireillepanosta (2019/C 342/09) (EUVL C 342, 10.10.2019, s. 18).

            (3)  Ilmoitus tiettyjen Kiinan kansantasavallasta, Taiwanista ja Indonesiasta peräisin olevien kuumavalssattujen teräslevyjen ja -kelojen tuontia koskevan polkumyynnin vastaisen menettelyn vireillepanosta (2019/C 269 I/01) (EUVL C 269 I, 12.8.2019, s. 1).

            (4)  Euroopan parlamentin ja neuvoston asetus (EU) 2016/1036, annettu 8 päivänä kesäkuuta 2016, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta (EUVL L 176, 30.6.2016, s. 21).

            (5)  lokakuu 2019 – marraskuu 2019

            (6)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: Komission täytäntöönpanoasetus (EU) 2020/106, annettu 23 päivänä tammikuuta 2020, natriumformiaatin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

text:
                  24.1.2020

                  FI

                  Euroopan unionin virallinen lehti

                  L 19/15

         KOMISSION TÄYTÄNTÖÖNPANOASETUS (EU) 2020/106,
         annettu 23 päivänä tammikuuta 2020,
         natriumformiaatin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan mukaisesti on jätetty natriumformiaatin hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee natriumformiaatin hyväksymistä kaikkien eläinlajien rehun lisäaineena, joka luokitellaan lisäaineluokkaan ”teknologiset lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä huhtikuuta 2015 (2) ja 26 päivänä helmikuuta 2019 (3) antamissaan lausunnoissa, että natriumformiaatti ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Se totesi myös, että aine on lievästi silmiä ärsyttävä ja ihoa herkistävä. Koska hengitysteitse tapahtuvan altistumisen natriumformiaatille katsotaan muodostavan riskin tätä lisäainetta käsitteleville suojaamattomille työntekijöille, ainetta on varovaisuuden nimissä syytä pitää hengitysteitä ärsyttävänä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi lisäksi, että natriumformiaattiliuos voi rehuissa käytettynä edistää hygieniaa tehokkaasti. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla rehun lisäaine määritetään rehusta.

                     (5)

                     Natriumformiaatin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi natriumformiaatin käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”teknologiset lisäaineet” ja funktionaaliseen ryhmään ”hygieniaa edistävät aineet” kuuluva, liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  EFSA Journal 2015; 13(5):4113.

            (3)  EFSA Journal 2019; 17(3):5645.

            ≥LIITE

                        Lisäaineen tunnistenumero

                        Lisäaine

                        Kemiallinen kaava, kuvaus, analyysimenetelmät

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg muurahaishappoa / kg täysrehua, jonka kosteuspitoisuus on 12 %

                           Teknologiset lisäaineet: hygieniaa edistävät aineet

                        1k237

                        Natriumformiaatti

                           Lisäaineen koostumus

                        Nesteenä
                        ≥ 15 % natriumformiaattia
                        ≤ 75 % muurahaishappoa
                        ≤25 % vettä

                        Kaikki eläinlajit lukuun ottamatta sikoja

                        -

                        -

                        10 000
                        (muurahaishapon ekvivalentti)

                                    1.

                                    Lisäaineen ja esiseoksen käyttöohjeissa on mainittava varastointiolosuhteet.

                                    2.

                                    Eri lähteistä saatava muurahaishappo ei saa ylittää sallittua enimmäismäärää täysrehussa.

                                    3.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                        13. helmikuuta 2030

                           Tehoaineen kuvaus

                        Natriumformiaatti ≥ 15 % (nesteenä) Muurahaishappo ≤ 75 %
                        Valmistettu kemiallisen synteesin avulla

                        Siat

                        -

                        -

                        12 000
                        (muurahaishapon ekvivalentti)

                           Analyysimenetelmä
                            (1)

                        Natriumin määrittäminen rehun lisäaineesta: EN ISO 6869: atomiabsorptiospektrometria (AAS) tai EN 15510: induktiivisesti kytkettyyn plasmaan perustuva atomiemissiospektrometria (ICP-AES).
                        Formiaatin kokonaispitoisuuden määrittäminen rehun lisäaineesta: EN 15909 korkean erotuskyvyn käänteisfaasinestekromatografia yhdessä UV-detektion kanssa (RP-HPLC-UV).
                        Formiaatin kokonaispitoisuuden määrittäminen esiseoksista ja rehusta: Korkean erotuskyvyn ioniekskluusiokromatografia UV-detektorin tai taitekertoimen kanssa (HPLC-UV/RI) tai ionikromatografia johtokykydetektorin kanssa (IC-ECD).

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission Täytäntöönpanoasetus (EU) 2020/103, annettu 17 päivänä tammikuuta 2020, täytäntöönpanoasetuksen (EU) N:o 844/2012 muuttamisesta tehoaineiden yhdenmukaistetun luokituksen osalta (ETA:n kannalta merkityksellinen teksti)

text:
                  24.1.2020

                  FI

                  Euroopan unionin virallinen lehti

                  L 19/1

         KOMISSION TÄYTÄNTÖÖNPANOASETUS (EU) 2020/103,
         annettu 17 päivänä tammikuuta 2020,
         täytäntöönpanoasetuksen (EU) N:o 844/2012 muuttamisesta tehoaineiden yhdenmukaistetun luokituksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan ja 78 artiklan 2 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) N:o 844/2012 (2) vahvistetaan säännökset tehoaineiden uusimismenettelyn täytäntöönpanemiseksi asetuksen (EY) N:o 1107/2009 mukaisesti.

                     (2)

                     Euroopan parlamentin ja neuvoston asetuksen (EY) N:o 1272/2008 (3) 36 artiklan 2 kohdan mukaisesti asetuksessa (EY) N:o 1107/2009 tarkoitetuille tehoaineille annetaan tavallisesti yhdenmukaistettu luokitus ja merkinnät. Näin ollen on asianmukaista vahvistaa yksityiskohtaiset menettelytapasäännöt siitä, miten esittelevä jäsenvaltio toimittaa asetuksen (EY) N:o 1107/2009 14 artiklan mukaisen tehoaineiden hyväksynnän uusimisen aikana ehdotukset Euroopan kemikaalivirastolle, jäljempänä ’kemikaalivirasto’, asetuksen (EY) N:o 1272/2008 37 artiklan 1 kohdan mukaisesti.

                     (3)

                     Esittelevälle jäsenvaltiolle olisi annettava uusimismenettelyn puitteissa enemmän aikaa uusimista koskevan arviointikertomuksen luonnoksen ja kemikaalivirastolle toimitettavan asiakirja-aineiston laatimiseen, ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, päätelmänsä laatimiseen. Hakijoiden käytettävissä olevaa ajanjaksoa uusimista koskevan hakemuksen toimittamisen ja täydentävien asiakirja-aineistojen toimittamisen välillä olisi näin ollen lyhennettävä kolmella kuukaudella, ja kyseiset kolme kuukautta olisi siirrettävä esittelevän jäsenvaltion ja elintarviketurvallisuusviranomaisen käytettävissä oleviin ajanjaksoihin.

                     (4)

                     Esittelevän jäsenvaltion on yleensä aiheellista toimittaa asetuksen (EY) N:o 1272/2008 37 artiklan 1 kohdan mukaisesti asiakirja-aineisto ainakin niiden vaaraluokkien osalta, jotka ovat merkityksellisiä sen määrittämiseksi, voidaanko tehoainetta pitää vähäriskisenä tehoaineena asetuksen (EY) N:o 1107/2009 22 artiklan mukaisesti, luettuna yhdessä kyseisen asetuksen liitteessä II olevan 5.1.1 kohdan kanssa, ja joihin sisältyvät myös asetuksen (EY) N:o 1107/2009 liitteessä II olevassa 3.6.2–3.6.4 ja 3.7 kohdassa vahvistettujen poissulkemiskriteerien kannalta merkitykselliset vaaraluokat. Esittelevän jäsenvaltion olisi perusteltava asianmukaisesti, miksi yhdenmukaistettu luokitus ja merkinnät eivät ole aiheellisia niiden vaaraluokkien osalta, joiden osalta se katsoo, että asetuksessa (EY) N:o 1272/2008 vahvistetut yhdenmukaistetun luokituksen ja merkintöjen kriteerit eivät täyty.

                     (5)

                     Jos ehdotus on kuitenkin jo toimitettu kemikaalivirastolle ja sitä arvioidaan parhaillaan, esittelevän jäsenvaltion olisi rajoitettava ehdotus koskemaan vain sellaisia vaaraluokkia, joita käsiteltävänä oleva ehdotus ei kata, paitsi jos se katsoo, että on saatavilla uusia tietoja, jotka eivät sisältyneet käsiteltävänä olevaan asiakirja-aineistoon.

                     (6)

                     Lisäksi niiden asetuksen (EY) N:o 1107/2009 liitteessä II olevassa 5.1.1 kohdassa lueteltujen vaaraluokkien osalta, jotka jokin kemikaaliviraston riskinarviointikomitean aiemmin antama lausunto kattaa, on riittävää, että esittelevä jäsenvaltio esittää asianmukaiset perustelut sille, että riskinarviointikomitean lausunto pätee edelleen. Kemikaalivirasto voi esittää näkemyksensä esittelevän jäsenvaltion toimittamista tiedoista.

                     (7)

                     Olisi määritettävä ohjeellinen aikataulu sen varmistamiseksi, että kemikaaliviraston riskinarviointikomitean lausunto on elintarviketurvallisuusviranomaisen saatavilla ennen kuin se tekee asetuksen (EU) N:o 844/2012 13 artiklan mukaisen päätelmänsä.

                     (8)

                     Olisi säädettävä siirtymäajasta, jotta hakijat voivat ottaa huomioon asiakirja-aineiston laatimiseen annetun ajan lyhentymisen uusimista koskevan hakemuksen ja täydentävien asiakirja-aineistojen toimittamisen välillä. Tämän ei tulisi vaikuttaa menettelyihin, joiden osalta on jo toimitettu täydentäviä asiakirja-aineistoja.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EU) N:o 844/2012 seuraavasti:

                        1)

                        Korvataan 6 artiklan 3 kohta seuraavasti:

                           ”3.   Täydentävät asiakirja-aineistot on toimitettava viimeistään 33 kuukautta ennen hyväksynnän voimassaolon päättymistä.”

                        2)

                        Korvataan 7 artiklan 1 kohdan j alakohta seuraavasti:

                                    ”j)

                                    luokitusta koskeva ehdotus, jos katsotaan, että aine on luokiteltava tai uudelleenluokiteltava Euroopan parlamentin ja neuvoston asetuksen (EY) N:o 1272/2008 (*1) mukaisesti;”

                           (*1)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1)."

                        3)

                        Muutetaan 11 artikla seuraavasti:

                                    a)

                                    Korvataan 1 kohdassa ilmaisu ”12 kuukautta” ilmaisulla ”13 kuukautta”.

                                    b)

                                    Korvataan 2 kohdan e alakohta seuraavasti:

                                                ”e)

                                                ehdotus, joka koskee tehoaineen luokitusta, tai tapauksen mukaan ehdotuksen vahvistaminen, tai uudelleenluokitusta asetuksen (EY) N:o 1272/2008 mukaisesti ja joka täsmennetään 9 kohdan nojalla toimitettavassa asiakirja-aineistossa ja on sen kanssa yhdenmukainen;”

                                    c)

                                    Korvataan 5 kohdan toisessa virkkeessä ilmaisu ”12 kuukauden” ilmaisulla ”13 kuukauden”.

                                    d)

                                    Korvataan 6 kohdan toisessa virkkeessä ilmaisu ”12 kuukauden” ilmaisulla ”13 kuukauden”.

                                    e)

                                    Lisätään 9 kohta seuraavasti:

                                       ”9.   Esittelevän jäsenvaltion on viimeistään uusimista koskevan arviointikertomuksen luonnoksen toimittamisen yhteydessä toimitettava Euroopan kemikaalivirastolle, jäljempänä ’kemikaalivirasto’, asetuksen (EY) N:o 1272/2008 37 artiklan 1 kohdan nojalla ja kemikaaliviraston vaatimusten mukaisesti ehdotus saadakseen lausunnon tehoaineen yhdenmukaistetusta luokituksesta ainakin seuraavien vaaraluokkien osalta:

                                                   —

                                                   räjähteet;

                                                   —

                                                   välitön myrkyllisyys;

                                                   —

                                                   ihosyövyttävyys/ihoärsytys;

                                                   —

                                                   vakava silmävaurio/silmä-ärsytys;

                                                   —

                                                   hengitysteiden tai ihon herkistyminen;

                                                   —

                                                   sukusolujen perimää vaurioittavat vaikutukset;

                                                   —

                                                   syöpää aiheuttavat vaikutukset;

                                                   —

                                                   lisääntymiselle vaaralliset vaikutukset;

                                                   —

                                                   elinkohtainen myrkyllisyys – kerta-altistuminen;

                                                   —

                                                   elinkohtainen myrkyllisyys – toistuva altistuminen;

                                                   —

                                                   vaarallisuus vesiympäristölle.

                                             Esittelevän jäsenvaltion on perusteltava asianmukaisesti näkemyksensä, jonka mukaan yhden tai useamman vaaraluokan luokituskriteerit eivät täyty.
                                       Jos tehoaineen luokitusta koskeva ehdotus on jo toimitettu kemikaalivirastolle ja sitä arvioidaan parhaillaan, esittelevän jäsenvaltion on toimitettava luokitusta koskeva lisäehdotus, joka rajoittuu edellä luetelluista vaaraluokista niihin, joita käsiteltävänä oleva ehdotus ei kata, paitsi jos edellä lueteltujen vaaraluokkien osalta on tullut saataville uusia tietoja, jotka eivät sisältyneet käsiteltävänä olevaan asiakirja-aineistoon.
                                       Niiden vaaraluokkien osalta, joista asetuksen (EY) N:o 1907/2006 76 artiklan 1 kohdan c alakohdassa perustettu kemikaaliviraston riskinarviointikomitea on jo antanut lausunnon, riippumatta siitä, onko tämä lausunto muodostanut perustan päätökselle, joka koskee aineen yhdenmukaistettua luokitusta ja merkintöjä koskevaa nimikettä asetuksen (EY) N:o 1272/2008 liitteessä VI, on riittävää, että esittelevä jäsenvaltio esittää kemikaalivirastolle toimittamissaan tiedoissa asianmukaiset perustelut sille, että olemassa oleva lausunto tai – jos se on jo muodostanut perustan päätökselle aineen sisällyttämisestä liitteeseen VI – olemassa oleva luokitus pysyy voimassa ensimmäisessä alakohdassa lueteltujen vaaraluokkien osalta. Kemikaalivirasto voi esittää näkemyksensä esittelevän jäsenvaltion toimittamista tiedoista.”

                        4)

                        Lisätään 11 a artiklan jälkeen 11 b artikla seuraavasti:

                           ”11 b artikla
                           Riskinarviointikomitean on pyrittävä antamaan asetuksen (EY) N:o 1272/2008 37 artiklan 4 kohdassa tarkoitettu lausunto 13 kuukauden kuluessa 11 artiklan 9 kohdassa tarkoitetusta ehdotuksen toimittamisesta.”

                        5)

                        Korvataan 12 artiklan 1 kohta seuraavasti:

                           ”1.   Elintarviketurvallisuusviranomaisen on tutkittava, sisältääkö esittelevältä jäsenvaltiolta saatu uusimista koskevan arviointikertomuksen luonnos kaikki asiaankuuluvat tiedot sovitussa muodossa, ja toimitettava se hakijalle ja muille jäsenvaltioille viimeistään kolmen kuukauden kuluttua sen vastaanottamisesta.”

                        6)

                        Korvataan 13 artiklan 1 kohdan ensimmäinen virke seuraavasti:
                        ”Elintarviketurvallisuusviranomaisen on tehtävä viiden kuukauden kuluessa 12 artiklan 3 kohdassa tarkoitetun määräajan päättymisestä, tai kahden viikon kuluessa asetuksen (EY) N:o 1272/2008 37 artiklan 4 kohdassa tarkoitetun riskinarviointikomitean lausunnon antamisesta, jos sellainen on annettu, riippuen siitä, kumpi tapahtuu myöhemmin, päätelmä siitä, voidaanko tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit, ottaen huomioon senhetkisen tieteellisen ja teknisen tietämyksen, käyttäen täydentävien asiakirja-aineistojen toimittamisen ajankohtana sovellettavia ohjeasiakirjoja ja ottaen huomioon riskinarviointikomitean lausunnon.”

                        7)

                        Korvataan 14 artiklan 1 kohdan toinen alakohta seuraavasti:
                        ”Uusimista koskevassa kertomuksessa ja asetusluonnoksessa on otettava huomioon esittelevän jäsenvaltion laatima uusimista koskevan arviointikertomuksen luonnos, tämän asetuksen 12 artiklan 3 kohdassa tarkoitetut huomautukset, elintarviketurvallisuusviranomaisen päätelmä, jos tällainen päätelmä on toimitettu, ja asetuksen (EY) N:o 1272/2008 37 artiklan 4 kohdassa tarkoitettu riskinarviointikomitean lausunto, jos sellainen on olemassa.”

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan niiden tehoaineiden uusimismenettelyihin, joiden hyväksynnän voimassaolo päättyy 13 päivänä toukokuuta 2023 tai sen jälkeen.
            Sitä ei kuitenkaan sovelleta sellaisten tehoaineiden uusimismenettelyihin, joiden osalta on toimitettu täydentäviä asiakirja-aineistoja jo ennen tämän asetuksen antamispäivää.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).


title: Komission täytäntöönpanoasetus (EU) 2020/126, annettu 29 päivänä tammikuuta 2020, oliiviöljyn yksityisen varastoinnin tuen enimmäismäärän vahvistamisesta täytäntöönpanoasetuksella (EU) 2019/1882 avatussa tarjouskilpailussa

text:
                  30.1.2020

                  FI

                  Euroopan unionin virallinen lehti

                  L 24/5

         KOMISSION TÄYTÄNTÖÖNPANOASETUS (EU) 2020/126,
         annettu 29 päivänä tammikuuta 2020,
         oliiviöljyn yksityisen varastoinnin tuen enimmäismäärän vahvistamisesta täytäntöönpanoasetuksella (EU) 2019/1882 avatussa tarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (1) ja erityisesti sen 4 artiklan 2 kohdan ensimmäisen alakohdan a alakohdan,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (2) ja erityisesti sen 18 artiklan 2 kohdan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2019/1882 (3) avataan oliiviöljyn yksityistä varastointia koskeva tarjouskilpailu.

                     (2)

                     Tarjousten jättämisen osakaudella, joka päättyy 27 päivänä tammikuuta 2020, saatujen tarjousten, varastoitavan enimmäismäärän, arvioitujen varastointikustannusten ja muiden asian kannalta merkityksellisten markkinatietojen perusteella on aiheellista vahvistaa yksityisen varastoinnin tuen enimmäismäärä, joka voidaan myöntää 150 521,66 tonnille oliiviöljyä 180 päivän ajanjaksoksi vaikean markkinatilanteen helpottamiseksi.

                     (3)

                     Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

                     (4)

                     Maatalouden yhteisen markkinajärjestelyn komitea ei ole antanut lausuntoa puheenjohtajansa asettamassa määräajassa,

               ON HYVÄKSYNYT TÄMÄN ASETUKSEN:

            1 artikla
            Oliiviöljyn yksityisen varastoinnin tuen enimmäismääräksi vahvistetaan täytäntöönpanoasetuksella (EU) 2019/1882 avatussa tarjouskilpailussa 27 päivänä tammikuuta 2020 päättyvällä osakaudella tehtyjen tarjousten osalta

                        a)

                        0,88 euroa tonnilta ekstra-neitsytoliiviöljyä päivää kohden;

                        b)

                        0,88 euroa tonnilta neitsytoliiviöljyä päivää kohden;

                        c)

                        0,88 euroa tonnilta oliivilamppuöljyä päivää kohden.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä tammikuuta 2020.

                  Komission puolesta,

                  puheenjohtajan nimissä

               María Ángeles BENÍTEZ SALAS

                  Vt. Pääjohtaja

                  Maatalouden ja maaseudun kehittämisen pääosasto

            (1)  EUVL L 346, 20.12.2013, s. 12.

            (2)  EUVL L 347, 20.12.2013, s. 671.

            (3)  Komission täytäntöönpanoasetus (EU) 2019/1882, annettu 8 päivänä marraskuuta 2019 (EUVL L 290, 11.11.2019, s. 12).


title: Komission täytäntöönpanoasetus (EU) 2020/125, annettu 29 päivänä tammikuuta 2020, relevantteja asianmukaisesti hajautettuja indeksejä koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista annetun täytäntöönpanoasetuksen (EU) N:o 945/2014 muuttamisesta (ETA:n kannalta merkityksellinen teksti)

text:
                  30.1.2020

                  FI

                  Euroopan unionin virallinen lehti

                  L 24/1

         KOMISSION TÄYTÄNTÖÖNPANOASETUS (EU) 2020/125,
         annettu 29 päivänä tammikuuta 2020,
         relevantteja asianmukaisesti hajautettuja indeksejä koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista annetun täytäntöönpanoasetuksen (EU) N:o 945/2014 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 344 artiklan 1 kohdan kolmannen alakohdan,
         sekä katsoo seuraavaa:

                     (1)

                     Sen varmistamiseksi, että komission täytäntöönpanoasetuksen (EU) N:o 945/2014 (2) liitteessä luetellut osakeindeksit täyttävät edelleen erityisriskin huomiotta jättämisen edellytykset, asianomaiset indeksit on arvioitu uudelleen viimeisimpien saatavilla olevien tietojen perusteella, toisin sanoen vuotta 2018 koskevien tietojen perusteella. Uudelleenarvioinnin perusteella relevanttien asianmukaisesti hajautettujen indeksien luettelo on tarpeen saattaa ajan tasalle.

                     (2)

                     Tämä asetus perustuu teknisten täytäntöönpanostandardien luonnoksiin, jotka Euroopan pankkiviranomainen on toimittanut komissiolle.

                     (3)

                     Täytäntöönpanoasetukseen (EU) N:o 945/2014 tarvittavat muutokset eivät johdu käytettyyn arviointimenetelmään tehdyistä merkittävistä muutoksista. Euroopan pankkiviranomainen ei ole järjestänyt avointa julkista kuulemista tai kustannus-hyötyanalyysia, koska se katsoo, että tällainen kuuleminen tai analyysi olisi suhteeton kyseessä olevien teknisten täytäntöönpanostandardien luonnosten laajuuteen ja vaikutukseen nähden.

                     (4)

                     Sen vuoksi täytäntöönpanoasetusta (EU) N:o 945/2014 olisi muutettava,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) N:o 945/2014 liite tämän asetuksen liitteellä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 27.6.2013, s. 1.

            (2)  Komission täytäntöönpanoasetus (EU) N:o 945/2014, annettu 4 päivänä syyskuuta 2014, Euroopan parlamentin ja neuvoston asetuksen (EU) N:o 575/2013 mukaisia relevantteja asianmukaisesti hajautettuja indeksejä koskevista teknisistä täytäntöönpanostandardeista (EUVL L 265, 5.9.2014, s. 3).

            LIITE

                     ”LIITE

                        Asetuksen (EU) N:o 575/2013 344 artiklan vaatimukset täyttävät osakeindeksit

                                    Indeksi

                                    Maa/Alue

                                 1. STOXX Asia/Pacific 600

                                 Aasia / Tyynenmeren alue

                                 2. ASX100

                                 Australia

                                 3. ASX200

                                 Australia

                                 4. S&P All Ords

                                 Australia

                                 5. ATX

                                 Itävalta

                                 6. ATX Prime

                                 Itävalta

                                 7. BEL20

                                 Belgia

                                 8. SaoPaulo – Bovespa

                                 Brasilia

                                 9. TSX60

                                 Kanada

                                 10. CETOP20 Index

                                 Keski-Eurooppa

                                 11. CSI 100 Index

                                 Kiina

                                 12. CSI 300 Index

                                 Kiina

                                 13. FTSE China A50 Index

                                 Kiina

                                 14. Hang Seng Mainland 100 China

                                 Kiina

                                 15. PX Global Prague

                                 Tšekki

                                 16. OMX Copenhagen 20 CAP

                                 Tanska

                                 17. OMX Copenhagen 25

                                 Tanska

                                 18. OMX Copenhagen Benchmark

                                 Tanska

                                 19. FTSE RAFI Developed 1000

                                 Kehittyneet markkinat

                                 20. CECE Composite Index EUR

                                 Itä-Eurooppa

                                 21. FTSE RAFI Emerging Markets

                                 Kehittyvät markkinat

                                 22. MSCI Emerging Markets 50

                                 Kehittyvät markkinat

                                 23. Bloomberg European 500

                                 Eurooppa

                                 24. DJ Euro STOXX 50

                                 Eurooppa

                                 25. FTSE Euro 100

                                 Eurooppa

                                 26. FTSE Eurofirst 100

                                 Eurooppa

                                 27. FTSE Eurofirst 300

                                 Eurooppa

                                 28. FTSE Eurofirst 80

                                 Eurooppa

                                 29. FTSE EuroMid

                                 Eurooppa

                                 30. FTSE Eurotop 100

                                 Eurooppa

                                 31. MSCI Euro

                                 Eurooppa

                                 32. MSCI Europe

                                 Eurooppa

                                 33. MSCI Pan-Euro

                                 Eurooppa

                                 34. NTX New Europe Blue Chip

                                 Eurooppa

                                 35. S&P Euro

                                 Eurooppa

                                 36. S&P Europe 350

                                 Eurooppa

                                 37. STOXX All Europe 100

                                 Eurooppa

                                 38. STOXX All Europe 800

                                 Eurooppa

                                 39. STOXX Europe 50

                                 Eurooppa

                                 40. STOXX Europe 600

                                 Eurooppa

                                 41. STOXX Europe 600 Equal Weight

                                 Eurooppa

                                 42. STOXX Europe Enlarged TMI

                                 Eurooppa

                                 43. STOXX Europe Lrg 200

                                 Eurooppa

                                 44. STOXX Europe Mid 200

                                 Eurooppa

                                 45. STOXX Europe Small 200

                                 Eurooppa

                                 46. STOXX Select Dividend 30

                                 Eurooppa

                                 47. OMXH25

                                 Suomi

                                 48. CAC40

                                 Ranska

                                 49. SBF 120

                                 Ranska

                                 50. DAX

                                 Saksa

                                 51. HDAX

                                 Saksa

                                 52. MDAX

                                 Saksa

                                 53. SDAX

                                 Saksa

                                 54. FTSE RAFI All World

                                 Koko maailma

                                 55. MSCI World Index

                                 Koko maailma

                                 56. Athens General

                                 Kreikka

                                 57. FT ASE Large Cap

                                 Kreikka

                                 58. Hang Seng

                                 Hongkong

                                 59. Hang Seng China Enterprises

                                 Hongkong

                                 60. NIFTY 50

                                 Intia

                                 61. ISEQ 20

                                 Irlanti

                                 62. FTSE MIB

                                 Italia

                                 63. Nikkei225

                                 Japani

                                 64. Nikkei300

                                 Japani

                                 65. TOPIX 400

                                 Japani

                                 66. TOPIX Core 30

                                 Japani

                                 67. S&P Latin America 40

                                 Latinalainen Amerikka

                                 68. FTSE Bursa Malaysia KLCI

                                 Malesia

                                 69. FTSE Bursa Malaysia Top100

                                 Malesia

                                 70. MSE Share Index

                                 Malta

                                 71. INMEX Index

                                 Meksiko

                                 72. IPC Index

                                 Meksiko

                                 73. AMX

                                 Alankomaat

                                 74. AEX

                                 Alankomaat

                                 75. NZSE50

                                 Uusi-Seelanti

                                 76. OBX

                                 Norja

                                 77. OBXP

                                 Norja

                                 78. mWIG40

                                 Puola

                                 79. WIG20

                                 Puola

                                 80. MOEX

                                 Venäjä

                                 81. MSCI Russia Index

                                 Venäjä

                                 82. MSCI Singapore Free Index

                                 Singapore

                                 83. Straits Times Index

                                 Singapore

                                 84. FTSE JSE Top 40

                                 Etelä-Afrikka

                                 85. IBEX35

                                 Espanja

                                 86. OMX Stockholm 30

                                 Ruotsi

                                 87. SMI

                                 Sveitsi

                                 88. SMI MID

                                 Sveitsi

                                 89. FTSE NASDAQ Dubai 20

                                 Yhdistyneet arabiemiirikunnat

                                 90. FTSE 100

                                 Yhdistynyt kuningaskunta

                                 91. FTSE AIM 100

                                 Yhdistynyt kuningaskunta

                                 92. FTSE AIM UK 50

                                 Yhdistynyt kuningaskunta

                                 93. FTSE Fledgling

                                 Yhdistynyt kuningaskunta

                                 94. FTSE mid-250

                                 Yhdistynyt kuningaskunta

                                 95. FTSE Small Cap

                                 Yhdistynyt kuningaskunta

                                 96. Dow Jones Ind. Av.

                                 Yhdysvallat

                                 97. NASDAQ 100

                                 Yhdysvallat

                                 98. S&P 500

                                 Yhdysvallat

               ”